**ELŐTERJESZTÉS**

**Körmend Város Önkormányzata Képviselő-testületének 2019. augusztus 29-i ülésére**

**Tárgy:** pályázat benyújtása közművelődési érdekeltségnövelő támogatásra

Tisztelt Képviselő-testület!

Az emberi erőforrások minisztere – a belügyminiszterrel és a nemzetgazdasági miniszterrel egyetértésben – pályázatot hirdet Magyarország 2019. évi központi költségvetéséről szóló 2018. évi L. törvény 3. melléklet II. 4. a, pontja szerint **közművelődési érdekeltségnövelő támogatásra**.

A pályázat célja közművelődési intézmény vagy közösségi színtér *műszaki technikai* eszközállományának, berendezési tárgyainak gyarapítása, épületének karbantartása, felújítása.

A Körmendi Kulturális Központ az alapító okiratában meghatározott feladat-ellátási helyeken biztosít szolgáltatást, így a Berzsenyi Dániel utcában található székhelyen is. Ezen épületben több klubhelység áll rendelkezésre a civil szervezetek, helyi közösségek számára.

Az épület energetikai megújítására TOP-3-2-1 projekt keretében biztosít fedezetet a fenntartó Körmend város Önkormányzata. A feladat-ellátáshoz kapcsolódó eszközök beszerzését pedig jelen projekt keretében kívánjuk megvalósítani.

A pályázatban a klubhelységekbe székeket és asztalokat szerzünk be.

**A támogatás intenzitása:** A projektben a támogatás maximális mértéke nem haladhatja meg a vállalt önrész kilencszeresét.

A pályázat beadási határideje: 2019.09.09.

A projekt összköltsége: ~bruttó 2 millió Ft

Önerő mértéke: bruttó 250 000 Ft

Kérem a tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjen.

**Határozati javaslat:**

Körmend Város Önkormányzata Képviselő-testülete

1. **támogatja, hogy** az emberi erőforrások minisztere által, **közművelődési érdekeltségnövelő támogatásra** kiírt felhívásra Körmend Város Önkormányzata támogatási kérelmet nyújtson be.
2. kijelenti, hogy a pályázathoz szükséges **bruttó 250.000,-Ft önerő** a költségvetésben biztosított.
3. felhatalmazza a polgármestert, hogy a pályázattal kapcsolatban felmerülő dokumentumokat aláírja.

Felelős: polgármester

Határidő: 2019. 09.09. – a pályázat beadási határideje

Körmend, 2019.08.21.

 **Bebes István
 polgármester**